Internet Archive Search: reviewer:"Alien Air Music"
cnoir Favorites 1
hoopdee Favorites 1
LiquidSoul Favorites 1
pcdamer Favorites 1
CREATOR koordinate of wonders 1
audio eye 15,749 Om iets te weet van jou neem en eet | Netwerk24
Om iets te weet van jou neem en eet
Deur Jo Prins 27 Mei 2019 00:00
Kom sit aan
LUX VERBI, R195
Rudi Swanepoel se Kom sit aan is op die oog af ’n lekker ligte boekie “met 112 gedagtes, her­inneringe, aansporings en bepeinsings”.
Swanepoel se aanslag is, soos te wagte, Christelik – ons het immers hier met ’n dominee te doen.
Maar Kom sit aan is nie ’n selfhelpboek en soos seë van religieuse boeke al prekend en voorskriftelik nie. Daar is raad, ja, maar dit is eerder ’n besinning van hoe gelowiges kan inskakel binne die groter prentjie van die skepping.
En met “skepping” bedoel ek nie ’n abstrakte, veraf ding en die hemel wat uiteindelik op ons wag nie, nee. Swanepoel se benadering is prakties, “om ’n tafel te dek, om ’n brood te bak”.
Een van verskeie lekker idees in die boek is dié van om “aandagtig te eet”. Ja, jy het reg gehoor, die dominee praat gewoon oor die kos op die bord voor jou en jou verhouding daarmee.
“Dis weens dié onafwendbare feit – die feit van die dood – dat ek en jy aan die ontvangkant van lewensonderhoudende energie beland. Ons kan eet en leef omdat iets gesterf het,” skryf Swanepoel.
Dié bewustelike of aandagtige eet skep ’n houding van dankbaarheid, maar ook ’n bemoeienis en betragting oor en van die lewe wat opgeoffer is (daai tjoppie op die bord) sodat jy kan lewe.
Hoe dieper ek die boekie ingelees het, hoe meer het dié dominee se groen boodskap geresoneer: Ja, dit gaan oor die skepping, die verbond tussen God en mens, maar wat is ons plek en wat vang ons met die aarde aan?
Hy skryf: “Skuldbelydenis is dalk hier in orde: ’n opregte erkenning dat ons nie bewerk en bewaak het nie, dat ons die oeropdrag geminag het, dit selfs heeltemal verkeerd verstaan het.”
As ons anders oor die dood dink, sê die dominee, sal ons ook anders oor die lewe dink.
Jo Prins is ’n boekeredakteur en vryskutjoernalis van Johannesburg.
Meer oor: Rudi Swanepoel | Resensies | Boeke
Dié boek dalk vonds van die jaar
Om jou jeug oor te hê
Ongure figure uit van die ergste tye